CELEX: 32009R0900
Language: lt
Date: 2009-09-25 00:00:00
Title: 2009 m. rugsėjo 25 d. Komisijos reglamentas (EB) Nr. 900/2009 dėl leidimo Saccharomyces cerevisiae CNCM I–3399 gaminamą selenometioniną naudoti kaip pašarų priedą (Tekstas svarbus EEE)

29.9.2009   
            
            
               LT
            
            
               Europos Sąjungos oficialusis leidinys
            
            
               L 256/12
            
         
      KOMISIJOS REGLAMENTAS (EB) Nr. 900/2009
   2009 m. rugsėjo 25 d.
   dėl leidimo Saccharomyces cerevisiae CNCM I–3399 gaminamą selenometioniną naudoti kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams, skirtiems naudoti gyvūnų mityboje, reikia leidimo, ir nustatytas tokio leidimo suteikimo pagrindas ir tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Prašymas pateiktas dėl leidimo Saccharomyces cerevisiae CNCM I–3399 gaminamą preparatą selenometioniną naudoti kaip visoms gyvūnų rūšims skirtą pašarų priedą, priskirtiną priedų kategorijai „maistiniai priedai“.
            
         
               (4)
            
            
               Europos maisto saugos tarnyba (toliau – tarnyba) 2009 m. kovo 5 d. pateiktoje nuomonėje (2) padarė išvadą, kad selenu papildytos mielės (daugiausia Saccharomyces cerevisiae CNCM I–3399 gaminamas selenometioninas), nedaro nepageidaujamo poveikio gyvūnų sveikatai, žmonių sveikatai ar aplinkai, o šio preparato naudojimą galima laikyti gamtinio seleno šaltiniu ir šis preparatas atitinka visoms gyvūnų rūšims tinkamo maistinio priedo kriterijus. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji įvertino pašarų priedo kiekio pašaruose analizės metodo ataskaitą, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus preparato vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Todėl reikėtų leisti naudoti šį preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugsėjo 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 268, 2003 10 18, p. 29.
   
      (2)  EMSA leidinys (2009) 992, p. 1–24.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Didžiausias elemento (Se) kiekis mg/kg visaverčio pašaro, kurio drėgnis yra 12 %
               
            
                  
                     Maistinių priedų kategorija. Funkcinė grupė: mikroelementų junginiai
                  
               
            
                  3b8.12
               
               
                  —
               
               
                  Selenometioninas
                  Selenometioninas, gaminamas Saccharomyces cerevisiae
                  
                  CNCM I–3399
                  (Inaktyvuotos selenizuotos mielės)
               
               
                  
                               
                           
                           
                              Priedo apibūdinimas
                              Organinio seleno, daugiausia selenometionino (63 %), kiekis 2 000–2 400 mg Se/kg (97–99 % organinio seleno)
                           
                        
                               
                           
                           
                              Veikliosios medžiagos apibūdinimas
                              
                                           
                                       
                                       
                                          Selenometioninas, gaminamas Saccharomyces cerevisiae
                                          
                                       
                                    
                                           
                                       
                                       
                                          CNCM I–3399
                                       
                                    
                                           
                                       
                                       
                                          (Inaktyvuotos selenizuotos mielės)
                                       
                                    
                        
                               
                           
                           
                              Analizės metodas (1):
                              Zėmano atominės absorbcijos spektrometrijos (AAS) grafitinėje krosnyje metodas arba hidridų AAS metodas
                           
                        
               
                  Visos rūšys
               
               
                  —
               
               
                   
               
               
                  0,50 (iš viso)
               
               
                  
                              1.
                           
                           
                              Priedas maišomas su pašarais kaip premiksas.
                           
                        
                              2.
                           
                           
                              Vartotojų sauga: tvarkant produktą reikia dėvėti kvėpavimo takų apsaugos priemones, saugos akinius ir pirštines.
                           
                        
               
                  2019 m. spalio 19 d.
               
            
         (1)  Išsamus analizės metodų aprašymas pateikiamas Bendrijos etaloninės laboratorijos svetainėje www.irmm.jrc.be/crl-feed-additives